**Cegléd Város Önkormányzata**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/…../2025. Tárgy: a díszpolgári cím adományozásáról szóló

Előterjesztő: Dr. Csáky András polgármester önkormányzati rendelet módosítása

Szakmai előterjesztő: Dr. Diósgyőri Gitta címzetes főjegyző

Ügyintéző: Jáger Mária vezető-főtanácsos

## ELŐTERJESZTÉS

## Cegléd Város Önkormányzata Képviselő-testületének

## 2025. január 23-ei ülésére

## Tisztelt Képviselő-testület!

Javaslatot teszek *a díszpolgári cím adományozásáról szóló 14/2021. (V. 25.) önkormányzati rendelet* 6. § (3) bekezdés a) pontjának módosítására. Temetési költségek támogatása tekintetében indokolt az egységes eljárás bevezetése.

A gyakorlatban a hozzátartozók igényének megfelelő temetési szertartások költségei jelentősen eltértek egymástól, ami hatályos rendelkezés szerinti intézkedést értékben és nagyságrendben indokolatlanul eltérővé tették.

A hatályos rendelkezés szövege a következő:

“(3) Az elhunyt díszpolgárt Cegléd Város Önkormányzata saját halottjának tekinti. A hozzátartozói igények egyeztetése alapján a polgármester dönt:

***a)* a temetési költségek, vagy annak egy része átvállalásáról**, vagy

*b)* díszsírhely adományozásáról, a köztemetőről szóló önkormányzati rendeletben rögzített előírások szerint.”

Javasolom a temetési költségek átvállalásának maximalizálását, az átláthatóság és tervezhetőség, valamint az indokolatlan különbségtétel elkerülése érdekében.

Az előterjesztést **a Gazdasági, a Pénzügyi Ellenőrző, valamint a Jogi, Ügyrendi és Közbiztonsági Bizottság** véleményezi. A bizottságok véleménye a képviselő-testület ülésén helyben osztott anyagként, összevont jegyzőkönyvi kivonat formájában kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a alapján - figyelemmel a 42. § 1. pontjában foglalt rendelkezésekre - **minősített** szavazati arányt igényel.

Cegléd, 2025. január 8. Dr. Csáky András

polgármester

**------**

**Cegléd Város Önkormányzata Képviselő-testületének**

**.../2025. (I. 24.) önkormányzati rendelete**

**a díszpolgári cím adományozásáról szóló**

**14/2021. (V. 25.) önkormányzati rendelet módosításáról**

[1] E rendelet célja **az elhunyt díszpolgár temetéséhez nyújtható támogatás felső határának megállapítása** a közpénzzel való gazdálkodás biztonsága és átláthatósága, valamint a költségvetés egyensúlya, a juttatás kiszámíthatósága és egységesítése érdekében.

[2] Cegléd Város Önkormányzatának polgármestere Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján**, az Alaptörvény 32. cikk (1) bekezdés i) pontjában** meghatározott feladatkörben eljárva a következőket rendeli el:

**1. §**

A díszpolgári cím adományozásáról szóló 14/2021. (V.25.) önkormányzati rendelet 6. § (3) bekezdés a) pontja helyébe a következő rendelkezés lép:

*(Az elhunyt díszpolgárt Cegléd Város Önkormányzata saját halottjának tekinti. A hozzátartozói igények egyeztetése alapján a polgármester dönt:)*

„*a)* a temetési költségek **legfeljebb bruttó 750 ezer forint** mértékének átvállalásáról, vagy”

**2. §**

Ez a rendelet 2025. január 25-én lép hatályba.

**3. §**

A díszpolgári cím adományozásáról szóló 14/2021. (V. 25.) önkormányzati rendelet e rendelet 1. §-ával módosított 6. § (3) bekezdés a) pontját 2025. január 1-jétől kell alkalmazni.

Dr. Diósgyőri Gitta s. k. Dr. Csáky András s. k.

címzetes főjegyző polgármester

-------

Az előterjesztést láttam:

Dr. Diósgyőri Gitta

címzetes főjegyző